CELEX: 62010CJ0200
Language: hu
Date: 2011-05-05 00:00:00
Title: A Bíróság (nyolcadik tanács) 2011. május 5-i ítélete. # Evropaïki Dynamiki - Proigmena Systimata Tilepikoinonion Pliroforikis kai Tilematikis AE kontra Európai Bizottság. # Fellebbezés - Választottbírósági kikötés - Az "eContent" program keretében megvalósítandó projekt számára megítélt közösségi pénzügyi támogatásra vonatkozó szerződés - A támogatható költségek visszatérítése - A Törvényszék ítéletének indokolása. # C-200/10 P. sz. ügy

A Bíróság (nyolcadik tanács) 2011. május 5‑i ítélete – Evropaïki Dynamiki kontra Bizottság
      (C‑200/10. P. sz. ügy)
      „Fellebbezés – Választottbírósági kikötés – Az »eContent« program keretében megvalósítandó projekt számára megítélt közösségi pénzügyi támogatásra vonatkozó szerződés
         – A szerződés Bizottság általi felmondása – A támogatható költségek visszatérítése – A Törvényszék ítéletének indokolása”
      
      1.                     Eljárás – Elfogadhatatlansági kifogás – Konkrét érvekkel alá nem támasztott kifogás – A kifogás elutasítása (A Bíróság eljárási
            szabályzata, 91. cikk) (vö. 17–19. pont)
      2.                     Fellebbezés – Jogalapok – A felek jogalapjaira és kérelmeire való válaszadás kötelezettségének megszegése – Elektronikus tartalommal
            kapcsolatos program keretében megvalósítandó projekt számára megítélt uniós pénzügyi támogatásra vonatkozó szerződés teljesítéséből
            származó költségek támogathatóságának bizonyítására irányuló jogalap – A határozathozatal Törvényszék általi mellőzése – Megalapozott
            fellebbezés (EUMSZ 272. cikk; a Bíróság alapokmánya, 58. cikk, első bekezdés) (vö. 32–33., 42–43. pont)
      3.                     Fellebbezés – Jogalapok – Először a fellebbezés keretében felhozott jogalap – Elfogadhatatlanság (A Bíróság eljárási szabályzata,
            113. cikk, 1. §) (vö. 67–68. pont)
      4.                     Fellebbezés – Jogalapok – A tények téves értékelése – Elfogadhatatlanság – Az Elsőfokú Bíróság elé terjesztett tények értékelésének
            a Bíróság általi felülvizsgálata – Kizártság, kivéve az elferdítés esetét (EUMSZ 256. cikk; a Bíróság alapokmánya, 58. cikk,
            első bekezdés) (vö. 81–84. pont)
      Tárgy
      
         
               A Törvényszék (negyedik tanács) által a T‑340/07. sz., Evropaïki Dynamiki kontra Bizottság ügyben 2010. február 9‑én hozott
                  ítélete ellen benyújtott fellebbezés, amely ítéletben a Törvényszék elutasította azon választottbírósági kikötésen alapuló
                  keresetet, amelyben a felperes kérte, hogy a Törvényszék kötelezze a Bizottságot egyfelől azon összegek megfizetésére, amellyel
                  a felperes állítása szerint a Bizottság tartozik neki, másfelől a felperes által amiatt elszenvedett kár megtérítésére, hogy
                  a Bizottság megszüntette a globális hálózatokon található európai digitális tartalom fejlesztését és használatát ösztönző,
                  és az információs társadalomban a nyelvi sokféleséget támogató többéves közösségi program („eContent”‑program) keretében kötött,
                  az „e‑Content Exposure and Business Opportunities” („EEBO”) (EDC‑53007 EEBO/27873. sz. szerződés) projekt számára megítélt
                  közösségi pénzügyi támogatásra vonatkozó szerződést.
               
            Rendelkező rész
      
         
                  1)
               
               
                  
               
               
                  	A Bíróság hatályon kívül helyezi az Európai Unió Törvényszéke által a T‑340/07. sz., Evropaïki Dynamiki kontra Bizottság ügyben
                     2010. február 9‑én hozott ítéletet, amennyiben ezen ítéletben a Törvényszék nem határozott az Evropaïki Dynamiki – Proigmena
                     Systimata Tilepikoinonion Pliroforikis kai Tilematikis AE azon kérelméről, amely az EDC‑53007 EEBO/27873. sz. szerződés megszüntetése
                     ellenére a Bizottság arra való kötelezésére irányult, hogy fizessen a felperesnek a Bizottság által még vissza nem térített
                     és az említett szerződés keretében a felperes által viselt költségeknek megfelelő 172 588,62 euró összeget.
                  
               
            
         
                  2)
               
               
                  
               
               
                  	A Bíróság az ügyet visszautalja az Európai Unió Törvényszéke elé annak érdekében, hogy határozatot hozzon az Evropaïki Dynamiki
                     – Proigmena Systimata Tilepikoinonion Pliroforikis kai Tilematikis AE fent említett kérelméről.
                  
               
            
         
                  3)
               
               
                  
               
               
                  	A Bíróság a költségekről jelenleg nem határoz.